நிபா வைரஸைத் தொடர்ந்து இப்போது ஷிகெல்லா (Shigella) பாக்டீரியாவின் பாதிப்பில் சிக்கியிருக்கிறது கேரள மாநிலம். ஒரு செவிலியர் உட்பட 17 பேரின் உயிரைக் காவு வாங்கிய நிபா வைரஸ், கேரள அரசின் அதிரடி நடவடிக்கைகளால் முற்றிலுமாகக் கட்டுப்படுத்தப்பட்டது. கடந்த ஜூன் மாதம் இதனை அதிகாரபூர்வமாக அறிவித்தது கேரள அரசாங்கம். நிபாவின் அச்சத்திலிருந்து மீண்டு, நிம்மதி பெருமூச்சுவிட்டு சரியாக ஒன்றரை மாதங்கள்... வந்துவிட்டது ஷிகெல்லா பாக்டீரியா. இதுவரை மூன்று பேரின் உயிரை அநியாயமாகப் பறித்துக்கொண்டு போய்விட்டது.